Diari Oficial de la Generalitat Valenciana


Sumari del DOGV 7639, del 20-10-2015 (2015/8314)

RESOLUCIÓ de 5 d'octubre de 2015, del president de l'Agència Valenciana del Turisme, per la qual s'amplia el termini de justificació del programa 1, Pla per a l'adequació i millora de recursos turístics, que figurava en la Resolució de 28 de novembre de 2014, per la qual es van convocar les ajudes 2015 de l'Agència dirigides a les entitats locals de la Comunitat Valenciana i en les corresponents resolucions de concessió dictades en execució del programa 1 de la dita convocatòria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7639

Data del DOGV
:   20-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8314


Data del document
:   05-10-2015

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 5 d'octubre de 2015, del president de l'Agència Valenciana del Turisme, per la qual s'amplia el termini de justificació del programa 1, Pla per a l'adequació i millora de recursos turístics, que figurava en la Resolució de 28 de novembre de 2014, per la qual es van convocar les ajudes 2015 de l'Agència dirigides a les entitats locals de la Comunitat Valenciana i en les corresponents resolucions de concessió dictades en execució del programa 1 de la dita convocatòria. [2015/8314]  
Per Resolució de 28 de novembre de 2014, del president de l'Agència Valenciana del Turisme (DOCV 7422, 12.12.2014), es van convocar les ajudes 2015 d'aquesta agència, dirigides a les entitats locals de la Comunitat Valenciana, i en l'article 12, apartat 4, lletra a, s'arreplegava que la justificació de l'ajuda en el cas del programa 1, Pla per a l'adequació i millora de recursos turístics, s'efectuaria en el termini que s'establira en la resolució de concessió, que en cap cas hauria de ser posterior al 30 d'octubre de 2015.  
Així mateix, les resolucions de concessió d'ajuda dictades en execució de la convocatòria esmentada fixaven que el termini de presentació de la documentació justificativa finalitzaria el dia 30 d'octubre de 2015.  
  
Tenint en compte que la constitució dels ajuntaments després de les últimes eleccions locals ha comportat demores en la tramitació dels expedients relatius a inversions previstes dins del programa 1 de la convocatòria indicada, davant de la proximitat de finalització del dit termini de justificació i a fi que els beneficiaris disposen de temps suficient per a això, se'n fa necessària l'ampliació fins al dia 30 de novembre de 2015.  
Per això, i en virtut del que disposa l'article 5 del Reglament de l'Agència Valenciana del Turisme, aprovat pel Decret 209/2004, de 8 d'octubre, del Consell de la Generalitat, resolc:  
  
Article primer. Modificació del termini de justificació del programa 1 de la convocatòria  
Es modifica la lletra a de l'apartat 4 de l'article 12 de la Resolució de 28 de novembre de 2014, del president de l'Agència Valenciana del Turisme, per la qual es van convocar les ajudes 2015 de l'Agència dirigides a les entitats locals de la Comunitat Valenciana, que queda redactat de la manera següent:  
«a) Programa 1, Pla per a l'adequació i millora de recursos turístics: 30 de novembre de 2015; l'actuació objecte d'ajuda haurà d'estar finalitzada en aquesta data».  
  
Article segon. Modificació del termini de justificació de les resolucions de concessió del programa 1 de la convocatòria  
Es modifiquen les resolucions de concessió dictades en execució del programa 1 de la convocatòria indicada, ampliant el termini de presentació de la documentació justificativa, d'acord amb allò que s'ha assenyalat en l'article primer d'aquesta resolució.  
  
  
DISPOSICIÓ FINAL  
  
Única  
Esta resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 5 d'octubre de 2015.- El president de l'Agència Valenciana del Turisme: Francesc Colomer Sánchez.